หุ้นเป็ด BR กำไร Q3/59 หดเหลือ 68.56 ลบ. หลังต้นทุน-ค่าใช้จ่ายพุ่ง
หุ้นเป็ด BR กำไร Q3/59 เหลือ 68.56 ลบ. ลดลง 38% จากปีก่อน 110.76 ลบ. หลังต้นทุน-ค่าใช้จ่ายพุ่ง ขณะที่ช่วง 9 เดือนแรกกำไร 122.75 ลบ. ลดลง 71% จากปีก่อน 428.21 ลบ. 
11 พ.ย. 2559

บริษัท บางกอกแร้นช์ จำกัด (มหาชน) หรือ BR รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 68.56 ล้านบาท หรือมีกำไรสุทธิ0.08 บาทต่อหุ้น ลดลง 38% จากช่วงเดียวกันของปีก่อนที่มีกำไรสุทธิ  110.76 ล้านบาท หรือมีกำไรสุทธิ 0.12 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจาก บริษัทมีต้นทุนขาย และค่าใช้จ่ายเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 122.75 ล้านบาท หรือ 0.13 บาทต่อหุ้น  ลดลง 71% จากช่วงเดียวกันของปีก่อนที่มีกำไรสุทธิ 428.21 ล้านบาท หรือ 0.57 บาทต่อหุ้น